b'\n_START_ARTICLE_\nSkerdikai (filmas)\n_START_SECTION_\nTurinys\n_START_PARAGRAPH_\n2025 m. \xc5\xbdmonija i\xc5\xa1moko gaminti biomechaninius organus ir prekyba jais klesti. Kompanija \xe2\x80\x9eUnion\xe2\x80\x9c juos perduoda \xc4\xaf kredit\xc4\x85, o jeigu pacientas v\xc4\x97luoja atsiskaityti, pasiun\xc4\x8dia savo skerdikus, kurie organus paima atgal, o buv\xc4\x99 \xc5\xa1i\xc5\xb3 ne\xc5\xa1iotojai paprastai mir\xc5\xa1ta._NEWLINE_Remis ir jo mokyklos laik\xc5\xb3 draugas D\xc5\xbeeikas dirba skerdikais, tik specializuojasi skirting\xc5\xb3 organ\xc5\xb3 \xe2\x80\x9egr\xc4\x85\xc5\xbeinime\xe2\x80\x9c. Remis, ver\xc4\x8diamas \xc5\xbemonos Kerol, vis da\xc5\xbeniau galvoja apie per\xc4\x97jim\xc4\x85 \xc4\xaf kit\xc4\x85 skyri\xc5\xb3, kur b\xc5\xabt\xc5\xb3 ramesnis darbas. Savo paskutine u\xc5\xbeduotimi jis turi \xe2\x80\x9eatsiimti\xe2\x80\x9c \xc5\xa1ird\xc4\xaf i\xc5\xa1 v\xc4\x97luojan\xc4\x8dio sumok\xc4\x97ti muzikanto, kurio muzika Remiui labai patinka. Nor\xc4\x97damas palengvinti kan\xc4\x8dias, jis nusprend\xc5\xbeia pasinaudoti defibriliatoriumi, kad sustabdyt\xc5\xb3 \xc5\xa1ird\xc4\xaf, ta\xc4\x8diau aparatas pasirodo suged\xc4\x99s ir pat\xc4\xaf Rem\xc4\xaf nukre\xc4\x8dia elektra._NEWLINE_Atsigav\xc4\x99s jis su\xc5\xbeino, kad po patirto sm\xc5\xabgio neatlaiko jo paties \xc5\xa1irdis, jam buvo persodinta nauja ir dabar jis yra ne tik \xe2\x80\x9eUnion\xe2\x80\x9c darbuotojas, bet ir klientas, turintis kas m\xc4\x97nes\xc4\xaf mok\xc4\x97ti \xc4\xafna\xc5\xa1us. Remis bando toliau dirbti skerdiku, ta\xc4\x8diau galiausiai supranta nebegalintis daryti tai, k\xc4\x85 ir anks\xc4\x8diau. Skola pradeda augti ir nei\xc5\xa1vengiamai art\xc4\x97ja diena, kai j\xc4\xaf pat\xc4\xaf aplankys skerdikas...'